User:SvijetRukometa

Đorđe Lavrnić rođen je 6. lipnja 1946. godine u Komiću kod Udbine, međutim vrlo rano, kao dijete s roditeljima odlazi u Slavoniju. Rukometnu karijeru započeo je u Rukometnom klubu Slatina iz Podravske Slatine. Vrlo brzo je bilo da je Đoko, kako si ga zvali prijatelji, igrač za mnogo jače sredine. Stoga Lavrnić već sa 21 godinu, 1967., mijenja rukometnu sredinu i odlazi u momčad Krivaje iz Zavidovića.

Iste godine po dolasku Lavrnića u Zavidoviće, Krivaja je razigravala za prvaka Bosne i Hercegovine u dvije utakmice pobjeđuje Radnički iz Goražda te potom nastavlja kvalifikacije i ulazi u Prvu Saveznu rukometnu ligu.

U Krivaji je igrao punih šest godina i zasigurno je najbolji rukometaš u historiji kluba. Po ulasku Krivaje u Prvu ligu, bilo je malo problema u novoj, jačoj ligi, ali je naredne sezone za trenera došao „veliki“ Vlado Stenzel, i od tada Krivaja postaje stabilni prvoligaš.

Godine 1973. Đorđe Lavrnić, kao zasigurno jedan od tada najboljih ljevorukih igrača na svijetu, mijenja sredinu i odlazi u SR Njemačku, gdje igra do 1981. godine. I u Njemačkoj je bio jedan od najboljih igrača, i gotovo nepogrešiv u izvošenju sedmeraca. Jedno vrijeme sedamdesetih godina prošlog stoljeća je po prosjeku postignutih pogodaka iz sedmeraca bio među najuspješnijim rukometašima svijeta.

Godine 1981. vraća se u Bosnu i Hercegovinu te pristupa ekipi Sloge iz Doboja, gdje je igrao do 1985. godine kada je završio igračku karijeru, da bi odmar potom u istom klubu nastavio kao trener.

Za reprezentaciju Jugoslavije Lavrnić je odigrao 137 utakmica i postigao 468 pogodaka. Krunu igračke karijere doživio je na Olimpijskim igrama 1972. godine u Munchenu, gdje je osvojio zlatnu medalju. Bio je jedan od najboljih igrača te slavne generacije Jugoslavije koja je u Munchenu pokorila svijet.

Pored zlata s olimpijskih igara, Đorđe Lavrnić je osvojio još dvije medalje na velikim takmičenjima. Na svjetskim rukometnim prvenstvima 1970. u Francuskoj i 1974. u DR Njemačkoj, bio je dio reprezentacije Jugoslavije koja je osvojila brončane medalje.

Đorđe Lavrnić preminuo je 27. studenog 2010. godine u Doboju, gdje je i sahranje na gradkom groblju Šušnjari.